[Tjenestemandens navn]

*Dette brev er alene sendt til din digitale postkasse*

[Dette brev sendes til den nyansatte tjenestemand straks i forbindelse med ansættelsen. Kopi af brevet samt alle øvrige oplysninger vedrørende pensionsalderforhøjelse skal journaliseres på tjenestemandens personalesag. Denne tekst slettes inden afsendelsen]

**Information om pensionsalderforhøjelse**

Som [tjenestemand]/[tjenestemand på prøve] vil du med virkning fra den [dd/mm/år] påbegynde optjening af pensionsalder som tjenestemand efter bestemmelserne i tjenestemandspensionsloven, jf. lovbekendtgørelse nr. 510 af 18. maj 2017.

Pensionsalderen optjenes i takt med ansættelsen, og der kan maksimalt optjenes 37 år.

I dette brev får du vejledning om en afklaring af dine pensionsrettigheder, og vi anbefaler derfor, at du læser brevet, så du ved hvilken betydning, det kan have for dig.

På [www.tjenestemandspension.dk](http://www.tjenestemandspension.dk/) kan du ved at logge på med MitID beregne din kommende tjenestemandspension. Du kan desuden foretage simulerede beregninger. Beregningen kan foretages under fanen ”beregn pension” i feltet ”simuler ændringer i ansættelsen.”

Når du bliver ansat som tjenestemand, skal du være opmærksom på, at der i tjenestemandspensionsloven er regler om medregning af eventuel tidligere optjent pensionsalder.

Det drejer sig om:

1. Obligatorisk medregning af forudgående statstjenestemandsansættelse.
2. Obligatorisk medregning af forudgående ansættelse med tilknyttede tjenestemandspensionsrettigheder i en kommune, en region eller tidligere medlemskab af en statslig eller statsgaranteret tjenestemandspensionsordning.
3. Mulighed for at få forhøjet din pensionsalder på grundlag af forudgående offentlige ansættelser (f.eks. overenskomstansættelser), hvor der har være indbetalt mindst 12 pct. i pensionsbidrag til en bidragsdefineret pensionsordning.

Du kan læse nærmere herom nedenfor.

Hvis du er omfattet af et eller flere af punkterne A-C, skal du være opmærksom på de frister, der fremgår af dette brev.

Vi skal oplyse, at muligheden for forhøjelse af din pensionsalder (C) ikke har indflydelse på dit nuværende ansættelsesforhold.

I dette brev finder du vejledning om obligatorisk medregning i din pensionsalder og vejledning om mulighed for pensionsalderforhøjelse på baggrund af tidligere offentlig beskæftigelse. Vedlagt brevet er desuden:

* Erklæring om hvorvidt du ønsker at modtage tilbud om pensionsalderforhøjelse
* Samtykkeerklæring
* Bilag til tilbud om pensionsalderforhøjelse
* Blanket til brug for behandling af obligatorisk medregning af pensionsalder samt til brug for tilbud om pensionsalderforhøjelse
* Oversigt over processen for pensionsalderforhøjelse

**Obligatorisk medregning – punkt A og B**

Hvis du har haft tidligere ansættelse med optjening af pensionsalder, som efter punkt A eller B *skal* medregnes i din pensionsalder, bedes du snarest muligt og senest den **[dd/mm/år – 2 måneder fra brevdato]** udfylde og indsende vedlagte blanket. Husk at vedlægge relevant dokumentation for den pågældende ansættelse, f.eks. kopi af ansættelsesbrev, optagelsesbeviser el. lignende.

Den medregnede pensionsalder vil komme til at fremgå i din pensionsoversigt i feltet ”perioder” på [www.tjenestemandspension.dk](http://www.tjenestemandspension.dk), når den er registreret.

**Mulighed for forhøjelse af pensionsalder – punkt C**

Hvis du har haft tidligere offentlig ansættelse, hvor der har være indbetalt mindst 12 pct. i pensionsbidrag til en bidragsdefineret pensionsordning, har du mulighed for at få et tilbud om pensionsalderforhøjelse.

Vi skal gøre dig opmærksom på, at det er dit ansvar at vedlægge fyldestgørende dokumentation for dine tidligere ansættelser. Det er ligeledes din risiko, hvis en eller flere arbejdsmarkedspensionsordningen(er) ikke kan eller vil beregne eller overføre en (del-)udtrædelsesgodtgørelse for tidligere pensionsberettigende ansættelse.

Du bedes udfylde nedenstående erklæring, hvis du ønsker at modtage et tilbud om pensionsalderforhøjelse og returnere denne til os seneste den **[dd/mm/år – 2 måneder fra brevdato]**.

Hvis du har behov for længere tid til at indsende blanketten og dokumentationen, skal du inden udløbet af den angivne frist anmode os herom skriftligt.

Du kan kontakte dit/dine nuværende pensionsinstitutter eller en pensionsrådgiver for at få rådgivning og vejledning om dine aktuelle pensionsforhold.

En oversigt over processen for pensionsalderforhøjelse er vedlagt dette brev, og her kan du se, hvilket forløb din sag kan have, og hvornår du skal fremskaffe dokumentation til sagen.

Hvis du ønsker at modtage tilbud om pensionsalderforhøjelse, bedes du samtidig udfylde vedlagte blanket og returnere den sammen med dokumentation for dine forudgående offentlige ansættelser.

Vi vil herefter vende tilbage med henblik på evt. at tilbyde dig forhøjelse af pensionsalderen efter tjenestemandspensionslovens § 4 a, hvis betingelserne herfor er til stede.

Du får herefter en frist på 2 måneder til at tage stilling til tilbuddet. Hvis du ikke svarer inden for fristen, bliver det lagt til grund, at du ikke ønsker at modtage et tilbud. Din accept, henholdsvis dit afslag, på tilbuddet er bindende og kan ikke omgøres, og du kan ikke på et senere tidspunkt anmode om et tilbud.

Materialet sendes til [ansættelsesmyndigheden] som e-mail via digital post (sikker forbindelse) på [indsæt e-mailadresse] eller som almindelig brevpost til [indsæt adresse].

Med venlig hilsen

[Signatur]

**ERKLÆRING OM TILBUD OM PENSIONSALDERFORHØJELSE**

**Navn:**

**CPR-nummer:**

[ ]  Ja tak, jeg ønsker at modtage tilbud om pensionsalderforhøjelse. Jeg har udfyldt blanketten samt vedlagt dokumentation for mine offentlige ansættelser til brug for jeres behandling af sagen.

[ ]  Nej tak, jeg ønsker ikke at modtage tilbud om pensionsalderforhøjelse.

Dato:\_\_\_\_\_\_\_\_\_\_\_\_\_\_\_\_\_ Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SAMTYKKEERKLÆRING

**Generelt informeret samtykke til at [ansættelsesmyndigheden] kan udveksle relevante og nødvendige personoplysninger med andre myndigheder samt med mine pensionsinstitutter**

[Arbejdsgiver], [adresse], [CVR-nummer] er ansvarlig for behandling af dine personoplysninger i forbindelse med tilbud om pensionsalderforhøjelse af tjenestemandspensionsloven.

Har du spørgsmål til vores behandling af dine personoplysninger, kan du kontakte os på [e-mailadresse].

Vi vil bede dig om at give samtykke til, at [ansættelsesmyndigheden] må indhente personoplysninger til brug for din pensionssag fra dine oplyste pensionsinstitutter.

Formålet med behandlingen af personoplysningerne er at kunne give dig et tilbud om pensionsalderforhøjelse samt sikre gennemførelsen af denne.

Personoplysningerne bliver alene behandlet, så længe vi behandler tilbuddet om pensionsalderforhøjelse.

Du har i forbindelse med behandlingen mulighed for at trække dit samtykke tilbage, ligesom du kan få berigtiget forkerte oplysninger. Hvis du ønsker berigtigelse, kan du kontakte os på [e-mailadresse].

Hvis du trækker dit samtykke tilbage, kan det have den betydning, at vi ikke længere kan behandle din sag om pensionsalderforhøjelse.

For nærmere oplysninger om dine rettigheder, henviser vi til [www.datatilsynet.dk](http://www.datatilsynet.dk), som du også kan klage til, hvis du er utilfreds med vores behandling af dine personoplysninger.

Navn: CPR-nummer:

Dato:\_\_\_\_\_\_\_\_\_\_\_\_\_\_\_\_\_ Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bilag til information om pensionsalderforhøjelse**

**Husk at vedlægge dokumentation**

Du skal huske at vedlægge dokumentation for alle dine tidligere, pensionsberettigede ansættelser i det offentlige:

* Stillingsbetegnelse
* Ansættelsessted
* Ansættelsens start- og slutdato
* Beskæftigelsesgrad
* Pensionsinstitut
* Pensionsbidragssprocent

Dokumentation for dine tidligere ansættelsesforhold kan f.eks. bestå af:

* Ansættelsesbrev, hvor beskæftigelsesgraden og pensionsindbetalingsprocenten fremgår
* Dokumentation for fratrædelse
* Første og sidste lønseddel fra ansættelsesforholdet, hvis beskæftigelsesgraden samt pensionsbidragsprocenten fremgår herpå
* Eventuel udskrift fra www.ATP.dk over indbetalinger af ATP-bidrag gennem ansættelsesperioden
* Bekræftelse fra arbejdsgiver indeholdende ansættelsessted, stillingsbetegnelse, ansættelsens start- og slutdato, beskæftigelsesgraden og pensionsbidragsprocenten

Vi kan oplyse, at hvis oplysningerne i blanketten og/eller den vedlagte dokumentation er mangelfuldt, kan vi ikke afgive et tilbud om pensionsalderforhøjelse. Det er dit ansvar at vedlægge fyldestgørende dokumentation, ligesom det er din risiko, hvis dit pensionsinstitut ikke kan eller vil overføre hele udtrædelsesgodtgørelsen. I disse tilfælde kan der ikke ske forhøjelse af din pensionsalder, uanset du har anmodet om dette, heller ikke hvis du har modtaget tilbud herom.

En beregning af din pensionsalder kan du lave på [Medarbejder- og Kompetencestyrelsens hjemmeside](https://view.officeapps.live.com/op/view.aspx?src=https%3A%2F%2Fwww.medst.dk%2Fmedia%2F9027%2Fregneark-til-beregning-af-pensionsalder.xlsm&wdOrigin=BROWSELINK) og indsende oplysningerne i form af Excel arket, eller du kan indsætte oplysningerne i vedhæftede blanket.

**Overordnet forløb af sag om forhøjelse af pensionsalder som tjenestemand**